***Zdravo, chutne a s láskou. Foodblogerka Tinka bude variť priamo v obchodoch METRO***

*Bratislava (2. 5. 2018)* – **Čerstvá zelenina, maslo, bylinky, citrón, štipka soli a medu. Bez týchto ingrediencií si Tinka Karmažín nevie predstaviť svoju kuchyňu. Varenie zbožňovala celý život, ale až keď spoznala svojho manžela, ktorého chcela očariť a získať, začala variť intenzívnejšie. Snažila sa klasickú kuchyňu oživiť, spraviť ju chuťovo atraktívnou a naučiť sa rodine pripravovať zdravé jedlá ako z 5\* reštaurácie, ktoré by jej nezabrali veľa času a pozostávali by z dostupných surovín.**

Dnes je veľkou inšpiráciou pre ľudí, ktorí s varením zápasia. Ukazuje im, ako sa dá za polhodinu pripraviť skvelé jedlo z čerstvých domácich surovín, ktoré vychádza z tradícií našich starých mám, ale zároveň je zdravé a výživné. Na podnet svojich fanúšikov vydala aj niekoľko kuchárskych kníh. **Jej bestseller s názvom „Tinkine rodinné recepty“ sa dá zakúpiť exkluzívne jedine v sieti kamenných predajní veľkoobchodov METRO.**

Pri tejto príležitosti sa s Tinkou budú môcť ľudia stretnúť aj osobne. **Od 4. mája do 15. júna príde postupne do všetkých predajní METRO na Slovensku a spolu so šéfkuchárom veľkoobchodu Vojtom Artzom budú variť naživo recepty z knižky ale aj iné kulinárske špeciality.** Tinkinu knižku si budú môcť jej priaznivci priamo na mieste zakúpiť a zároveň si ju dať aj podpísať. **Na Facebooku METRO bude zároveň prebiehať súťaž o kuchynský mixér a koše plné zdravých potravín.**

|  |
| --- |
| Dátumy roadshow Tinka & Vojto(prebiehajú vždy od 12:00 do 18:00 hodiny) |
| 4. máj | METRO Ivanka pri Dunaji |
| 7. máj | METRO Devínska Nová Ves |
| 5. jún | METRO Nitra |
| 7. jún | METRO Žilina |
| 11. jún | METRO Zvolen |
| 15. jún | METRO Košice |

*„Sme radi, že najnovšiu Tinkinu knihu môžeme exkluzívne ponúknuť práve našim zákazníkom. Veľká odozva na jej recepty len dokazuje, že výborní kuchári nie sú len vo veľkých a známych reštauráciách, ale aj doma v kuchyniach. METRO sa dlhodobo snaží podnikateľom pomáhať a podporovať ich v raste,“* vraví hovorca METRO Martin Krajčovič.

**Tinka je známa tým, že varí z čerstvých, lokálnych surovín a polotovarom sa snaží vyhýbať.** Na predaj svojej knihy si vybrala METRO, nakoľko má najširší sortiment. Varenie jej v prvom rade prináša relax, nevníma ho ako svoju prácu.

*„Úplne najradšej mám prácu s kysnutým cestom, pečenie chleba. Maznanie sa s cestom a odovzdávanie mu tepla mojich rúk, to je skutočná psychohygiena. Myslím, že niet krajšieho daru, ako držať v rukách čerstvý, ručne robený, domáci chlebík. Milujem čas strávený v kuchyni, a to, že si možno aj vďaka mne našli cestu a lásku k vareniu mnohí ľudia,“* dopĺňa Tinka Karmažín.

**Pre viac informácií, prosím, kontaktujte:**

* Jana Trebulová – AMI Communications Slovakia

E-mail: jana.trebulova@amic.sk, Tel. č.: +421 948 213 008